***Pielikums Nr.3***

**Kritēriji pašvaldību investīciju projektiem aizdevumu saņemšanai iekšējās drošības investīciju projektu īstenošanai - policijas infrastruktūras izveidei un uzlabošanai**

1. Pašvaldība investīciju projekta pieteikumu Viedās administrācijas un reģionālās attīstības ministrijā ir iesniegusi līdz 2025.gada 1.augustam.
2. Pašvaldības budžeta līdzfinansējums nav mazāks par 15 procentiem no investīciju projekta kopējām izmaksām.
3. Aizņēmuma apmērs nav lielāks par 85 procentiem no pašvaldības kopējām investīciju projekta izmaksām.
4. Sniegta informācija par investīciju projekta īstenošanas termiņu (investīciju projekta īstenošana ir jāuzsāk 2025.gadā un to var īstenot līdz 2027.gadam).
5. Investīciju projekta mērķis un tajā paredzētās darbības atbilst Iekšlietu ministrijas izstrādātajām vadlīnijām pašvaldības policijas izveidei un darbības nodrošināšanai.
6. Projektam ir ievērojama ietekme uz sabiedrību un tās drošību. Piemērām, projekts ietekmē iedzīvotāju drošības sajūtu, operatīvo dienestu kapacitāti, noziegumu samazināšanos vai reaģēšanas laika uzlabošanos.
7. Jaunu tehnoloģiju un inovāciju izmantošana projektā uzlabo tā efektivitāti, tai skaitā ilgtermiņā. Mākslīgā intelekta izmantošana projektā uzskatāma par priekšrocību.
8. Projekts samazinās esošos riskus vai novērsis potenciālus jaunus riskus sabiedrības drošībai.
9. Projekts optimizē esošo pašvaldības resursu izmantošanu.
10. Projekts ir ilgtspējīgs un projektā piedāvātie risinājumi vai rīki saglabās savu efektivitāti ilgtermiņā, vai arī projekts spēj pielāgoties mainīgajiem apstākļiem un jaunatklātiem draudiem.
11. Projekts pieļauj sadarbību ar privāto sektoru jaunāko tehnoloģiju un inovāciju ieviešanai.
12. Investīciju projekts ir atspoguļots pašvaldības attīstības programmas investīciju plānā, nav būtiskas novirzes no investīciju projektā norādītā finansējuma apmēra, salīdzinot to ar attiecīgajam investīciju projektam norādīto finansējuma apmēru investīciju plānā.
13. Investīciju projekts nepieciešams pašvaldības autonomās funkcijas ilgtspējīgai nodrošināšanai, atbilstoši Pašvaldību likuma 4. panta pirmās daļas 14. punktā noteiktajam.
14. Pašvaldība ir sniegusi informāciju par uzturēšanas izdevumiem, t.sk. plānotais ietaupījums pašvaldību izdevumiem turpmāk.
15. Investīciju projekta tehniskā gatavība, t.sk. gadījumā, ja investīciju projekta ietvaros ir plānots veikt būvdarbus, norādot Būvniecības informācijas sistēmā esošās būvniecības lietas numuru. Būvdarbiem ir izdota būvatļauja, tajā veikta atzīme par projektēšanas nosacījumu izpildi, vai ir sagatavots cits būvniecības jomas normatīvajos aktos noteikts dokumentu kopums, kas apliecina projekta tehnisko gatavību un veikta atzīme par būvniecības ieceres akceptu. Apvienotā projektēšanas un būvdarbu iepirkuma gadījumā norādīt būvdarbu uzsākšanas termiņu.
16. Investīciju projekts var paredzēt būvprojekta izstrādi. Vienlaikus ir jāiesniedz domes lēmums, kurā tiek apliecināta gatavība pēc būvprojekta izstrādes īstenot attiecīgā projekta būvniecību.
17. Sniegta informācija par investīciju projekta īstenošanai nepieciešamo iepirkumu rezultātiem.
18. Pašvaldība ir iesniegusi apliecinājumu, ka investīciju projekts Likuma par budžetu un finanšu vadību izpratnē ir budžeta investīcijas.
19. Pašvaldība ir iesniegusi apliecinājumu, ka aizņēmums netiks izmantots pašvaldības budžeta līdzfinansējuma daļas nodrošināšanai citos investīciju projektos.
20. Pašvaldība ir iesniegusi apliecinājumu, ka netiks pieļauts dubultā finansējuma ieguldījums gadījumos, ja investīciju projektā ir piesaistīts vai ja tiek plānots piesaistīt finansējumu no citiem finanšu avotiem.